รัฐบาลไทย-ข่าวทำเนียบรัฐบาล-​รมช.มนัญญา ชูอุปกรณ์จราจร ยกระดับเกษตรกรสวนยาง หนุนสร้างคุณภาพน้ำยางพารา เยี่ยมชมสหกรณ์กองทุนสวนยางบ้านสะท้อน จ.จันทบุรี
วันพฤหัสบดีที่ 18 มิถุนายน 2563
​รมช.มนัญญา ชูอุปกรณ์จราจร ยกระดับเกษตรกรสวนยาง หนุนสร้างคุณภาพน้ํายางพารา เยี่ยมชมสหกรณ์กองทุนสวนยางบ้านสะท้อน จ.จันทบุรี
​รมช.มนัญญา ชูอุปกรณ์จราจร ยกระดับเกษตรกรสวนยาง หนุนสร้างคุณภาพน้ํายางพารา เยี่ยมชมสหกรณ์กองทุนสวนยางบ้านสะท้อน จ.จันทบุรี
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ ประธานในพิธีเปิดโครงการประชุมเชิงปฏิบัติการถ่ายทอดองค์ความรู้และการสาธิตการผลิตหลักนําทางยางธรรมชาติ และการผลิตแผ่นยางธรรมชาติครอบกําแพงคอนกรีต ของสถาบันเกษตรกร พร้อมด้วย คณะที่ปรึกษา และนายพิเชษฐ์ วิริยะพาหะ อธิบดีกรมส่งเสริมสหกรณ์ รวมทั้งข้าราชการในสังกัดกระทรวงเกษตรและสหกรณ์ ลงพื้นที่มอบนโยบายและตรวจเยี่ยมผลการดําเนินงานสหกรณ์กองทุนสวนยางบ้านสะท้อน จํากัด ต.จันทเขลม อ.เขาคิชฌกูฏ จังหวัดจันทบุรี
นางสาวมนัญญา ไทยเศรษฐ์ เปิดเผยภายหลังการเปิดโครงการประชุมเชิงปฏิบัติการถ่ายทอดองค์ความรู้และการสาธิตการผลิตหลักนําทางยางธรรมชาติ และการผลิตแผ่นยางธรรมชาติครอบกําแพงคอนกรีตว่า ตามนโยบายส่งเสริมให้มีการใช้ยางพาราในภาครัฐเพิ่มขึ้น สําหรับ ปี2563 กรมทางหลวงและกรมทางหลวงชนบท กําหนดแผนใช้เสาหลักนําทางยางธรรมชาติ จํานวน 289,635 ต้น เพิ่มปริมาณการใช้ยางพาราของเกษตรกรปริมาณ 34,481 ตัน โดยคาดว่าจะส่งผลให้เกษตรกรมีรายได้เพิ่มขึ้นประมาณ 71%" ซึ่งสอดคล้องกับนโยบายของกระทรวงเกษตรและสหกรณ์มุ่งเน้นให้เกษตรกรยึดหลักการตลาดนําการผลิตเพื่อแก้ไขปัญหาสินค้าล้นตลาดและ ราคาสินค้าเกษตรตกต่ํา ปฏิรูปภาคการเกษตร โดยส่งเสริมการผลิตควบคู่กับการขยายช่องทางการตลาด ซึ่งสหกรณ์กองทุนสวนยางบ้านสะท้อน จํากัดได้ให้ความสําคัญ กับการประกอบอาชีพของสมาชิกสหกรณ์ฯ โดยมีการส่งเสริมให้สมาชิกวางแผนการผลิตควบคู่กับการวางแผน การตลาด และพัฒนาการแปรรูปผลผลิตน้ายางพารา เพื่อเพิ่มมูลค่า ภายใต้การกับกับดูแลของกระทรวงเกษตรและสหกรณ์ ได้ดําเนินการช่วยเหลือสถาบันเกษตรกร ในการด้านพัฒนาเครื่องมือ อุปกรณ์ การถ่ายทอดเทคโนโลยีการผลิต และการลงทุนเพิ่มกําลังการผลิต "ซึ่งเชื่อมั่นว่า สถาบันเกษตรกรจะมีศักยภาพผลิตหลักนําทางยางธรรมชาติ
ทั้งนี้เพื่อติดตามความก้าวหน้าโครงการส่งเสริมการใช้ยางพาราของภาครัฐตามนโยบายรัฐบาล พร้อมทั้งเปิดโครงการประชุมเชิงปฏิบัติการถ่ายทอดองค์ความรู้และสาธิตการผลิตหลักนําทางยางธรรมชาติและการผลิตแผ่นยางธรรมชาติครอบกําแพงคอนกรีตของสถาบันเกษตรกร ซึ่งโครงการการส่งเสริมการใช้ยางพาราในหน่วยงานรัฐบาล จัดขึ้นเพื่อชี้แจงนโยบายการส่งเสริมการใช้ยางพาราในภาครัฐให้กับสถาบันเกษตรกรที่เข้าร่วมโครงการฯ และถ่ายทอดองค์ความรู้และสาธิตการผลิตหลักนําทางยางธรรมชาติครอบกําแพงคอนกรีต (Rubber Guide Post : RGP) รวมทั้งเพื่อวางแผนการผลิตให้เป็นไปตามปริมาณและมาตรฐานตามที่กระทรวงคมนาคมกําหนด โดยความร่วมมือระหว่างกระทรวงเกษตรและสหกรณ์ และกระทรวงคมนาคม จะดําเนินการซื้อน้ํายางพาราจากเกษตรกรชาวสวนยางผ่านสหกรณ์การเกษตร เพื่อร่วมมือในการนําอุปกรณ์ทางด้านการจราจรและอํานวยความปลอดภัยทางถนนที่ผลิตจากยางพารา ได้แก่ แผ่นยางธรรมชาติครอบกําแพงคอนกรีต (Rubber Fender Barrier : RFB) และหลักนําทางจากยางธรรมชาติ (Rubber Guide Post : RGP) สําหรับนําไปใช้ประโยชน์เป็นอุปกรณ์ทางด้านการจราจรและอํานวยความปลอดภัยในหน่วยงานของกระทรวงคมนาคม เพื่อยกระดับความปลอดภัยทางถนน และส่งเสริมสนับสนุนเกษตรกรชาวสวนยางโดยตรง ซึ่งมีระยะเวลาดําเนินการ 5 ปี ตั้งแต่วันที่ 12 มิถุนายน 2563 – 11 มิถุนายน 2568 ซึ่งโครงการฯ ดังกล่าวนอกจากจะลดความสูญเสีย ช่วยสร้างความปลอดภัยในชีวิตและทรัพย์สินบนท้องถนน และยกระดับคุณภาพชีวิตของเกษตรกรชาวสวนยางพารา กระตุ้นเศรษฐกิจฐานราก สร้างรายได้และอาชีพอย่างมั่นคงและยั่งยืน